**Rakvere Linnavolikogu revisjonikomisjon**

**ARUANNE**

**13.06.2017**

**Rakvere Linnavolikogule**

Rakvere Linnavolikogu revisjonikomisjon on tutvunud oma komisjoni koosolekul 13.06.2016 Rakvere Linna ja tema valitseva mõju all olevate üksuste konsolideeritud raamatupidamise aastaaruandega, mis sisaldab, tegevusaruannet, konsolideeritud bilanssi seisuga 31. detsember 2016, konsolideeritud tulemiaruannet, konsolideeritud netovara muutuste aruannet, konsolideeritud rahavoogude aruannet ning eelarve täitmise aruannet 2016 majandusaasta kohta, ning lisasid, mis sisaldavad aastaaruande koostamisel kasutatud oluliste arvestuspõhimõtete kokkuvõtet ning sõltumatu vandeaudiitori aruannet.

Rakvere Linnavolikogu revisjonikomisjon rõhutab, et linnavolikogu poolt ametisse nimetatud juhtkond vastutab konsolideeritud raamatupidamise aastaaruande koostamise ja õiglase esitamise eest kooskõlas Eesti hea raamatupidamistavaga ning sisekontrollisüsteemi eest, et võimaldada pettusest või veast tuleneva olulise väärkajastamiseta konsolideeritud raamatupidamise aastaaruande koostamist. Rakvere Linnavolikogu revisjonikomisjon on ära kuulanud Rakvere linna pearaamatupidaja Ruth Jõgiste selgitused.

Rakvere Linnavolikogu revisjonikomisjon kinnitab, et on tutvunud audiitorfirma sõltumatu vandeaudiitori aruandega. Rakvere Linnavolikogu revisjonikomisjon annab ülevaate oma 2016 aasta tegevustest ( Lisa 1)

Eelpooltoodut arvesse võttes ning arvestades Kohaliku omavalitsuse üksuse finantsjuhtimise seaduse § 29 ning Rakvere linna põhimääruse § 28. nõudeid

Rakvere Linnavolikogu revisjonikomisjon teeb märkustena alljärgneva ettepanekud:

1. Revisjonikomisjon tunneb muret, Rakvere linnavalituse esitatud 2016 aasta konsolideerimisgrupi majandusaasta aruandes kajastatud Rakvere linna konsolideerimisgruppi kuuluva Rakvere Soojus AS pool tehtavate investeeringute venimise üle. Seetõttu on tekkinud ebaproportsionaalne ajaline tõrge Rakvere Soojus AS poolt rahastamistaotluse esitamises ja menetlemises Keskkonnainvesteeringute Keskusele (KIK ), mis omakorda seab ohtu linna arengukavas plaanitavate taristu investeeringute tegemise ning läbi selle linlastele parema ja väiksemate trassikuludega soojavarustuse pakkumise.

Revisjonikomisjoni hinnangul on äärmiselt kahetsusväärne Rakvere linnavalitsuse ja AS Rakvere Soojus juhtkonna jätkuv tegevusetus ning seetõttu on jäetud kasutamata võimalused Euroopa kaasrahastuse kaasamiseks investeeringute tegemisel linna soojustrassidesse ja seda juba järjestikkusel kahel - nii 2015 kui ka 2016 aastal.

1. Revisjonikomisjon juhib tähelepanu, et ka 2016. aastal ei ole rakendatud sisekontrollialaste erialaspetsialistide kaasamist revisjonikomisjoni töösse. Revisjonikomisjon peab oluliseks tõhustada sisekontrollisüsteemi linnas olles valmis andma selleks komisjonipoolset panust kaasates sisekontrolli alaseid spetsialiste revisjonikomisjoni töösse linna eelarveliste vahendite arvelt.

Rakvere Linnavolikogu revisjonikomisjon andes hinnangu Rakvere Linna strateegiliste eesmärkide täitmisele; finantsdistsipliinist kinnipidamisele; tegevusaruande korrektsusele; linna finantsseisule ja raamatupidamisaruande korrektsusele; linna ja tema valitseva mõju all olevate üksuste finantsseisundile seisuga 31. detsember 2015 ning sellel kuupäeval lõppenud majandusaasta finantstulemusele, rahavoogudele ja eelarve täitmisele kooskõlas Eesti hea raamatupidamistavaga :

**Toetab, koos komisjoni toodud märkustega,** Rakvere linnavalitsuse koostatud majandusaasta aruande kinnitamist.

Komisjoni esimees

Valeri Vaselenko